cyanic-selkie/wikianc huggingface dataset:
Take That
Take That (Тэйк Дат) нь поп урсгалаар дуулдаг Гэри Барлоу, Ховард Дональд, Жейсон Оранж, Марк Оуэн, Робби Уильямс нарын бүрэлдэхүүнтэй Английн хамтлаг юм. Барлоугийн хувьд гоцлол дуучин төдийгүй хамтлагийнхаа болоод бусад уран бүтээлчдийн дууг зохиодог. 1990 оны дунд үе хүртэл хамтлагийн гишүүн байж байгаад ганцаарчилсан уран бүтээл туурвиж «Take That»-ийн бүрэлдэхүүнээс илүү ихээр танигдсан нэгэн нь Робби Уильямс билээ. Манчестер хотноо 1990 онд байгуулагдсан тус хамтлагийн хуурцаг 1991-1996 оны хооронд 25 сая хувь, 2005 оноос эргэн нэгдсэнээс хойшхи хугацаанд 40 сая хувь тус тус борлогдсон байдаг байна. Байгуулагдсан цагаасаа 1990 оны эхэн хагас үе хүртэл Английн хит дууны жагсаалтыг баллад, дэнс-поп чиглэлийн дуунуудаараа, Everything Changes болон Greatest Hits цомгуудаараа хөгжмийн урлагийн зах зээлд борлуултаараа тус тус тэргүүлж байсан "Английн хөгжмийн дээд шагналт" (BRIT Awards) хамтлаг юм. 1995, 1996 онуудад Робби Уильямс хамтлагаасаа гарч, хамтлаг бүрэн бүрэлдэхүүнээрээ тарсан юм. Харин 2005 онд хамтлаг эргэн нэгдэж The Ultimate Tour тоглолтоо тавьснаар хамтлагийн уур амьсгалыг сэргээж өгсөн ба 2006 оны 11 сарын 24-нд Beautiful World цомгоо хэвлүүлсэн юм. Эргэн нэгдсэнээс хойшхи хоёр дахь цомог нь 2008 оны сүүлээр The Circus нэртэйгээр хэвлэгдэж, 2009 онд Circus Live tour тоглолтоо тавьсан түүхтэй. 2010 оны долоодугаар сард Робби Уильямс хамтлагтаа нэгдэх болсоноо зарласан юм. Бүрэн бүрэлдэхүүнээрээ цугласан тэдний Progress нэртэй цомог 2010 онд гарсан бөгөөд түүний үргэлжлэл Progressed цомог нь 2011 онд гарсан. 2011 онд Progress Tour тоглолт нь тавигдсан бөгөөд 2011.11.21-нд DVD нь худалдаанд гарчээ.
Цомог
Дор зөвхөн студийн цомгуудыг үзүүлэв.
Холбоос
Ангилал:Английн хамтлаг Ангилал:Хөвгүүдийн хамтлаг Ангилал:Гэри Барлоу Ангилал:Робби Уильямс Ангилал:Эxо-Поп шагналтан Ангилал:Айвор-Новелло шагналтан
Торонто Рэпторс
Торонто Рэпторс (Toronto Raptors) нь Канадын Онтарио мужийн Торонто хотноо байрладаг. Үндэсний Сагсан Бөмбөгийн Холбооны Дорно бүсийн Атлантик дивизонд харьяалагддаг. НБА-гийн 30 багаас Америк-д байрладаггүй цорын ганц баг.
Түүх
1990-ээд онд NBA нь хурдацтай хөгжиж, Канадад зах зээлээ нээх зорилгоор 1995 онд 2 баг шинээр байгуулсны нэг нь Торонто Рэпторс юм. Рэпторсыг эзэмшигч Мэпл Ливс Спортс энд Энтертэймент компани нь мөн NHL-ийн Торонто Мэпл Ливс багийг эзэмшдэг.
1995-96
1995 онд ерөнхий менежерээр томилогдсон Айзейя Томасын удирдлагаар өргөтгөсөн драфтаар сонгосон тоглогчидтойгоор анхны улирлаа эхэлжээ.
Зоос хаясны үр дүнд эхэнд нь тоглогч сонгох эрхтэй болсон тэд хамгийн эхэнд Чикаго Буллзын хамгаалагч, 3 онооны шидэлтийн мастер Би. Жэй. Армстронгийг нэрлэсэн боловч Армстронг татгалзсан тул Томас Голден Стейт Уорриорсын довтлогч Карлос Рожерс, Виктор Александр болон драфтын 2-р шатанд тоглогч сонгох эрхээр Армстронгийг арилжсан байна. Мөн туршлагатай тоглогч Жером Гарси, Вилли Андерсон болон Томасын багийн анд асан Жон Терриг сонгож авав.
Жинхэнэ NBA-гийн драфтаар Ванкувер Гриззлизийн дараа 2-рт сонголт хийж Дэмон Стаудмайрыг сонгосон.
1995-96 оны улиралд Стаудмайр нь дунджаар 19 оноо, 9.3 дамжуулалт хийж, Шилдэ шинэ тоглогчийн шагнал хүртсэн юм. Рэпторс анхны улирлаа 21 ялалт, 61 ялагдалтай дуусгасан хэдий ч 72 ялалт, 10 ялагдалтай дуусгаж дээд амжилт тогтоосон хүчирхэг Чикаго Буллзыг хожиж чадсан билээ.
1996-97
Өмнөх улирлаасаа 9-р олон буюу 30 ялалт, 52 ялагдалтай өндөрлөсөн. Мэргэжилтнүүд ч тус багийг ойрын хэдэн жилд плэй-оффт шалгарч, аваргын төлөө ч өрсөлдөх боломжтой гэж дүгнэж байв.
Харамсалтай нь драфтын 1-р шатны 2-рт сонгож авсан Маркус Кэмби тун хангалтгүй тоглосон юм.
1997-98
Багийн олон тамирчин гэмтэж бэртэн, өөдрөг үзэл нь унтрав. Трэси МакГрэдиг драфтаар авч чадсан ч менежер Томасын ажлыг үнэлэлгүй халж, Глен Даунволдыг менежерээр томилжээ. 1998 оны 2 сарын 13-нд Стаудмайрыг Портлэнд Трэйл Блэзерст арилжих зэргээр шинэчлэл хийсэн ч дөнгөж 16 ялалттай энэ улирлыг өндөрлөв.
1998-99
драфтын 1-р шатны 5-раар Голден Стэйт Уорриорсын сонгосон Винс Картерыг өөрсдөө 4-рт сонгосон Антуан Жэмисоноор сольж авав. Мөн улирлын өмнө туршлагатай тоглогч Чарльз Оклиг Кэмбигээр сольж, мөн Кэвин Уиллисийг багтаа авсан байна.
Хэдийгээр плэй-оффт шалгарч чадаагүй ч шилдэг шинэ тоглогч болсон Винс Картер, Трэйси МакГрэди зэрэг залуу тоглогчид, Окли, Уиллис зэрэг ахмад тоглогчдын хүчээр 23 ялалт, 27 ялагдалтайгаар дуусгажээ (Локаутын улмаас багууд 50 тоглосон).
1999-2000
Драфтын 5-рт сонгох эрхээ зарж, Антонио Дэвисийг авав. 45 ялалт, 37 ялагдлаар түүхэндээ анх удаа 50-с дээш хувийн амжилт үзүүлэн, плэй-оффт шалгарлаа.
2000-01
Плэй-оффын 2-р шатанд шалгарсан ч тэр жил NBA финалд шалгарсан Филадельфи Севенти Сиксерст хүчтэй эсэргүүцэл үзүүлээд 3:4-өөр ялагдав. Сүүлийн шийдвэрлэх тоглолтод ганцхан оноогоор ялагдаж өрсөлдөөнөөс хасагджээ.
2002-03
Лигт оноогоор тэргүүлэх хэмжээнд хүртэл торнисон гол тоглогч Картер нь гэмтлийн улмаас удаан хугацаанд тоглосонгүй, 24 ялалт, 58 ялагдалтай дуусгав.
2003-04
Мөн л 50 хувиас доогуур амжилт үзүүлж, ерөнхий менежерээ сольжээ.
2005-06
2003 оны драфтаар сонгосон Крис Бош болон Моррис Петерсон нараар удирдуулан амжилттай оролцов.
2006-07
2006 оны драфтын 1-рт Италийн тамирчин Андреа Барньяниг сонгож авав. Мөн Милуоки Баксаас авсан хамгаалагч Ти. Жэй. Форд багт маш сайн зохицож, түүхэндээ анх удаа дивизионыхоо аварга болсон байна. Дасгалжуулагч, ерөнхий менежерүүд нь лигийн шилдгээр шалгарав. Гэвч плэй-оффын эхний шатнаас хасагдсан юм.
2007-08
2007 онд 3 онооны шидэлтийн аварга Жэйсон Капоног Майами Хитээс авснаас өөр гоц наймаа хийсэнгүй, гэвч Бош, Форд нар улирлын дундуур гэмтэж, 42 ялалт, 42 ялагдалтай улирлыг өндөрлөлөө.
Плэй-оффын эхний шатанд Орландо Мэжикт １:４-р ялагдсан.
Үзүүлэлтүүд
Конференцийн хагас шигшээ || Рэпторс 3, Никс 2 Сиксерс 4, Рэпторс 3 !Нийт || 429 || 605 || .415 || || !Плэй-офф || 11 || 20 || .355 || ||
Гадаад холбоос
Ангилал:Үндэсний Сагсан Бөмбөгийн Холбоо Ангилал:Торонтогийн спортын клуб Ангилал:1995 онд байгуулагдсан
Жей Ар Смит
Замнал
2004 оны драфтаар №18-аар шалгарч «Нью-Орлеан Хорнетст» (2004—2006) элссэн. «Рүүки» улиралдаа «Цагирагт довтлох тэмцээнд» оролцож, III-т шалгарсан ба 2006 оны долдугаар сарын 14-нд «Денвер Наггетст» солилцоогоор элссэн. 2009 оны хоёрдугаар сарын 10-нд хоёр дахиа «Цагирагт довтлох тэмцээнд» өрсөлөв. Харин 2009 оны дөрөвдүгээр сарын 13-нд «Сакраменто Кингcийг» ялахад (118:98) хувийн дээд 45 оноогоо авахдаа холын зайнаас 11 шидэлт амжилттай гүйцэтгэсэн байна.
2011-2012 онд Хятадын «Цэзян Голден Буллзэд» амжилттай тоглосон.
2012 онд «Нью-Йорк Никстэй» 2.4 сая долларын гэрээ байгуулан элссэн. 2012-2013 онд нийт 80 тоглолтонд 18.1 оноо, 5.3 самбар, 2.7 дамжуулалт, 1.3 таслалтыг 33.5 минутанд дунджилсан Смитийг 2013 оны «Зургаа дахь тоглогчоор» шалгаруулсанаар «Никсийн» түүхэнд Жон Старксаас хойшхи (1997) анхны тохиолдол болжээ.
Гадны холбоос
Ангилал:Нью-Жерсийн хүн Ангилал:НБА-гийн тоглогч Ангилал:АНУ-ын сагсан бөмбөгчин Ангилал:Сагсан бөмбөгийн шидэгч-хамгаалагч Ангилал:Сагсан бөмбөгийн жижиг довтлогч Ангилал:Денвер Наггетс багийн тоглогч Ангилал:Нью-Йорк Никс багийн тоглогч Ангилал:Нью-Орлеан Хорнетс багийн тоглогч Ангилал:Кливленд Кавальерс багийн тоглогч Ангилал:Америкчууд Ангилал:1985 онд төрсөн
Гипотенуз
200px|frame|Тэгш өнцөгт гурвалжин. c1 ба c2 нь [[катет, h нь гипотенуз.]] Гипотенуз (ὑποτείνουσα) гэдэг нь тэгш өнцөгт гурвалжны тэгш өнцгийн эсрэг талыг хэлнэ.
Ангилал:Гурвалжин Ангилал:Гурвалжны геометр
Лори аймаг
Лори́ (Լոռու, ლორე) — Армени улсын 3791 км² талбай, 28 түмэн хүнтэй аймаг. Төв нь Ванадзор хот.
Ангилал:Арменийн аймаг
Шихөн
thumb|[[Кёнги аймаг дахь Шихөнгийн байршил]] Шихөн (Шихын; 시흥시, Siheung-si, Sihŭng-si, ши-хөнг-ши; Siheung; Сихын) — Өмнөд Солонгосын Кёнги аймгийн харьяа, Сөүлээс баруун урагш холгүй байх, 42 түмэн (2010 онд) хүнтэй хот. Дотроо 11 хороо (тун) болж хуваагддаг.
Мөн үзэх
Ангилал:Өмнө Солонгос улсын хот
Хоэль Роблес
Хоэль Роблес Бласкес (Joel Robles Blázquez, 1990 оны зургаадугаар сарын 17-нд Хетафе хотод төрсөн) нь Испанийн хөлбөмбөгчин бөгөөд Эвертон багийн хаалгач юм.
Улс
Испани (21-)
Холбоос
Ангилал:1990 онд төрсөн Ангилал:Хетафегийн хүн Ангилал:Испанийн хөлбөмбөгчин Ангилал:Хөлбөмбөгийн хаалгач Ангилал:Ла Лигийн тоглогч Ангилал:Атлетико Мадрид B багийн тоглогч Ангилал:Атлетико Мадрид багийн тоглогч Ангилал:Райо Вальекано багийн тоглогч Ангилал:Премьер лигийн тоглогч Ангилал:Уиган Атлетик багийн тоглогч Ангилал:Эвертон багийн тоглогч Ангилал:Испаничууд
Олон Улсын Тэквондогийн Холбоо
Олон Улсын Тэквондогийн Холбоо (ITF буюу International Taekwondo Federation) нь Хойд Солонгосоос гаралтай бөгөөд 1966 оны 3-р сарын 22нд Генерал Чой Хон Хи дайны талбар дээр эсрэг талаа аль болох хүнд гэмтээхийн тулд анхлан үүсгэн гаргасан байна. Үүнээс хойшхон WTF буюу World Taekwondo Federation (Дэлхийн Тэквондогийн Холбоо) Өмнөд Солонгосоос гарсан ба одоо үндсэн дэлхийн спортын төрөлд ихэвчлэн багтсан байдаг.
Хойд Солонгосын Тэквондо нь биеэ хамгаалах болон техник ур чадвар шаардсан спорт учир бэртэл гэмтэл авах ихээхэн тохиолдол байдаг. Техник ур чадварын үзүүлбэр үзүүлэхдээ намалзаатай хослон хийдгээрээ Өмнөд Солонгосын Тэквондогоосоо ялгаатай байдаг ба ямар нэгэн тулааны тэмцээнд зайлшгүй шүд, гар, хөл, толгойны хамгаалалт өмсөх ёстой байдаг.
Ангилал:Тэквондогийн Холбоо Ангилал:Венийн спортын холбоо
Ирина Хакамада
Ирина Муцуовна Хакамада (Ири́на Муцу́овна Хакама́да; 1955 оны 4 сарын 13-нд Москвад төрсөн) нь Оросын Холбооны Улсын улс төрч бөгөөд 2004 онд тус улсын ерөнхийлөгчийн сонгуульд өрсөлдөж байв. Түүний эцэг нь Японы коммунист Хакамада Мүцүо бөгөөд тэрээр 1938 онд Японоос ЗХУ уруу дүрвэн гарсан юм. Авга ах Хакамада Сатоми нь Японы Коммунист Намын Төв Хорооны дарга байв.
Тэрээр 1978 онд Патрис Лумумбын нэрэмжит Улс Түмний Найрамдлын Их Сургуулийг дүүргэжээ. 1993 - 2003 онд ОХУ-ын Төрийн Думын гишүүнээр сонгогдон ажилласан. Барууны Хүчнүүдийн Холбооны лидерүүдийн нэг байсан Хакамада нам нь Владимир Путиныг дэмжих шийдвэр гаргасныг эсэргүүцэн, 2004 оны ерөнхийлөгчийн сонгуульд бие даан өрсөлдөж, сонгогчдын 3.9 хувийн санал авчээ. Сонгуулийн дараа тэрээр "Бидний Сонголт" намыг байгуулан ажиллаж байгаад Ардын Ардчилсан Холбоонд нэгдэж, Михаил Касьяновтай хамтдаа уг эвслийг тэргүүлэх болжээ.
Цахим холбоос
Ангилал:Оросын улс төрч Ангилал:Москвагийн Олон Улсын Харилцааны Улсын Хүрээлэнгийн багш Ангилал:Москвагийн хүн Ангилал:Япончууд Ангилал:1955 онд төрсөн
Аскар Мамин
Аскар Мамин (Асқар Ұзақбайұлы Мамин) гэж 1965 онд Целиноградад төрсөн Казахстан улсын улс төрч байдаг. 2008 оноос эхлэн төрийн өмчит «Казахстаны төмөр зам» ХК-ийн ерөнхийлөгчөөр ажиллаж байна (2014 оны байдал).
Аскар Мамин Целиноградын барилгын инженерийн хүрээлэнг төгсөж барилгын инженер, хожим Плехановын нэрэмжит Оросын эдийн засгийн их сургуульд сурч эдийн засагч чиглэлээр мэргэжсэн. Одоогийн ажлаасаа өмнө 2005—2006 онд Казахстан улсын зам тээвэр, харилцаа холбооны сайдаар, 2006-2008 онд Астана хотын даргаар ажиллаж байв.
Лавлах холбоос
Ангилал:Казахстаны ерөнхий сайд Ангилал:Одооны засгийн газрын тэргүүн Ангилал:Астанын засаг дарга Ангилал:Төмөр замын менежер Ангилал:Казахстаны их сургуулийн төгсөгч Ангилал:Зөвлөлтийн иргэн Ангилал:Астанын хүн Ангилал:Казахууд Ангилал:1965 онд төрсөн
Наран намнаа
Наран намнаа (Ficedula narcissina) нь Намнаахайнхан овгийн шувуу юм. Тэд зүүн Азиас гаралтай ба Сахалин муж, Монгол, Япон, Солонгос, Хятад, Тайваньд нутаглана. Өвлийн улиралд нүүдэллэн зүүн өмнөд Азид, Филиппин зэрэг улсад өвөлжинө. Заримдаа Австрали, Аляскад хэрмэл байдлаар таардаг.
Гадаад төрх
Энэхүү шувуу нь навчит модон ойд амьдарч, голдуу шавьжаар хооллоно.
Дэд зүйл
"F. beijingnica"
Цахим холбоос
Ангилал:Намнаахайнхан Ангилал:Монгол орны шувууд
Пёнтэк
thumb|[[Кёнги аймаг дахь Пёнтэкийн байршил]] Пёнтэк (Пёнтэг; 평택시, Pyeongtaek-si, P'yŏngt'aek-si, пёнг-тэк-ши; Pyeongtaek; Пхёнтхэк) — Өмнөд Солонгосын Кёнги аймгийн харьяа, урьд нь хошуу (күн) байж байгаад 1986 онд хотын (ши) зэрэг олсон, 43 түмэн (2012 онд) хүнтэй хот. Солонгосын дайны үед байлдаж байсан энэ газарт одоо Америкийн цэргийн томоохон байрлаж байгаа. Дотроо 2 балгас, 7 сум, 13 хороо (тун) болж хуваагддаг.
Мөн үзэх
Ангилал:Өмнө Солонгос улсын хот
Долгорын Манибадар
Долгорын Манибадар — БНМАУ-ын Төрийн шагналт, УГЗ, уран зураач.
Уран бүтээл
Судлаачид зураач Д.Манибадарын уран бүтээлийг хоёр үндсэн хэсэгт хувааж үздэг. Зургийн урлагтаа гол төлөв хөрөг зураг зурсан байдаг. 1947 онд зурсан "Монгол орон" сэдэвт зураг нь ЗХУ-ын нийслэл Москва хотын Дорно дахины урлагийн музейд тавигджээ. Монголчуудын хамгийн түгээмэл өргөн дэлгэр хэрэглэсээр ирсэн хээ угалзыг зурж, цуглуулсан анхны зураач юм. 100 орчим хээ угалз цуглуулсныг профессор, доктор Б.Ринчен зургийн цомог болгон өмнөх үг бичиж, Унгар улсад хэвлэн нийтлүүлснээр олны хүртээл болсон. Засгийн газрийн 30 дугаар барилга (Маршал харш), Улсын төв театрын шинэ барилгыг үндэсний хээ угалзаар гоёмсгоор чимэглэж, Засгийн газрын 50 дугаар барилга (Хан-Уул харш)-ын хээ угалзын бүрэн чимэглэлийг хийсэн.
Монгол улсын Засгийн газрын дугаар 39-р тогтоолоор Өмнөговь аймгийн Ноён сумын дунд сургуулийг Долгорын Манибадарын нэрэмжит болгосон. Улаанбаатар хивс ХК-ийн үндсэн бүтээгдэхүүн болох "Алтанбулаг", "Алтай", "Онон" хивснүүдийн дизайнд зурсан хээ угалзаас хэсэгчлэн болон элементүүдээс ашигласан.
Ангилал:Монгол Улсын Төрийн шагналтан Ангилал:Монгол улсын урлагийн гавьяат зүтгэлтэн Ангилал:Монголын уран зураач Ангилал:Хөрөг зураач Ангилал:Монголчууд Ангилал:1889 онд төрсөн Ангилал:1963 онд өнгөрсөн
Од хамарт сохор номин
Од хамарт сохор номин (Condylura cristata) нь Хойд Америкийн жижиг сохор номин бөгөөд Канадын зүүн хэсэг, АНУ-н зүүн хойд хэсэгт таарна.
Гадаад төрх, зан авир
Энэ сохор номин нь чийглэг, нам дор газар амьдарч, жижиг сээр нуруугүй амьтад, өт хорхой, нялцгай биетэнээр хооллодог. Тэд сайн сэлдэг бөгөөд гол горхи, цөөрмийн ёроолд хоол тэжээл хайдаг. Бусад сохор номингийн адил хонгил нүх ухан идэш хоол хайх ба эдгээр нь голдуу усан дор байна. Өдөр, шөнө ялгаагүй идэвхтэй ба өвөл ичдэггүй. Сүрэглэн амьдардаг байж болзошгүй.
Од хамарт сохор номин нь хар бордуу өнгийн ус нэвтрүүлдэггүй арьс үстэй, том савар, урт бүдүүн сүүлтэй. Нас бие гүйцсэн нь 15-20 см урт, 55 гр жинтэй, 44 шүдтэй байна. Тэдний гол онцлог нь хоншоорын үзүүрт байрлах од мэт салаалсан 22 махлаг, ягаандуу тэмтрүүл болно. Үүгээрээ өт, хорхой шавьж гэх мэт идэш тэжээл мөн эсэхийг ялгадаг аж.
Эм нь хавар оройхон, зун эрт голдуу 4-5 зулзага гаргана. Дөнгөж төрсөн зулзага үсгүй, 5 см урт, 1.5 гр жинтэй. 10 сар хүрээд нас бие гүйцнэ. Од хамарт сохор номингийн гол дайсан нь эвэрт шар шувуу, улаан сүүлт харцага, өмхий хүрэн, суусар, мөн томхон загас юм.
Гадаад холбоос
Ангилал:Номингийнхон
Лилль (хөлбөмбөгийн баг)
Лилль ( бүтэн нэршил нь — Лилль Олимпик Спортын клуб Лилль Метрополь, Lille Olympique Sporting Club Lille Métropole, товчилсон нэршил нь — ЛОСК) нь Францын хойд нутгийн Лилль хотод байгуулагдсан хөлбөмбөгийн баг юм. «Олимпик Лилль» болон «СК Фив» багуудын нэгдэлээр 1902 онд байгуулагдаж тэргүүн лигийн гишүүнээр элсэж байсан тус баг нь одоогийн Лилль далбаан доороо 1946, 1954 онуудад түрүүлсэн болон Францын цомд таван удаа аваргалсан гэх амжилтаараа улсынхаа клубүүд дунд дөрөвдүгээрт эрэмбэлэгддэг ажээ.
Товч намтар
Тэд 2003-04 оны улиралд лигтээ хоёрдугаар байраар шалгарч Европын шилдэг багуудын өрсөлдөөн 2005-06 оны Аваргуудын лигт "үхлийн" гэгдэх D хэсэгт Вильярреал, Бенфика, Манчестер Юнайтед багуудтай оноолт таарч 2005 оны арваннэгдүгээр сарын 2-нд Манчестер Юнайтед багийг 1-0 харьцаагаар хожиж түүхэн ялалтыг байгуулсан түүхтэй. Тус тоглолтын хожлын цор ганц гоолын Словений шигшээ багийн шилдэг тоглогч асан Миленко Ачимович гоолдож байв.
2005-06 оны "Лиг 1"-т Олимпик Лион болон Бордо багуудын ард удаалан гуравдугаар байраар шалгарч Аваргуудын лигийн 2006-07 оны сонгон шалгаруулалтанд Македоны Работнички багийг 4-0 харьцаагаар хожиж H хэсэгт багтан 2 хожил, 3 тэнцээ, 1 хожигдолтойгоор хоёрдугаар байраар шалгарсан байна. Хэсгийг тэргүүлэгч Италийн Милан багийг Нигеригийн Питер Одемвингие болон Кот-д'Ивуарын Кадер Кейта нарын гоолын ачаар 2-0 харьцаагаар ялсан ба шөвгийн 16-гийн тоглолтонд Манчестер Юнайтед багтай таарч 2-0 харьцаагаар ялагдаж тэмцээнээ орхисон юм.
Хамгийн сүүлд Лилль 2010 оны тавдугаар сарын 15-нд 2010-11 оны Аваргуудын лигт шалгарахын төлөөх өрсөлдөөнд амжилт тааруухан оролцсон ба 2010-11 оны Европын лигт C хэсгийг Португалийн Спортинг Лиссабон багийн хамт тэргүүлэн 2011 оны хоёрдугаар сарын 17-нд Голландын ПСВ Эйндховен багтай оноолт таарсан билээ.
Тоглогчид
2010 оны долоодугаар сарын 24-ны байдлаар.
Холбоос
Ангилал:Францын хөлбөмбөгийн клуб Ангилал:О-де-Франсын спортын клуб Олимпик Спортын клуб, Лилль Ангилал:Вильнёв-д’Аск Ангилал:1902 онд үүсгэн байгуулагдсан
Эвертон (хөлбөмбөгийн баг)
Эвертон баг 1878 онд байгуулагдаж, Хөлбөмбөгийн лигийг байгуулагдахад нь анхлан элсэж, лигийн анхны түрүүгээ хоёр жилийн дараа нь авч байлаа. Дараагийн лигийн дөрвөн түрүү болон Английн цомын түрүүгээ багийн амжилтын тодорхой хоёр үеүүдэд авч байсаныг сийрүүлбэл, хоёр лигийн түрүү болон хоёр Английн цомыг «Эвертоны сэргэн мандалтын үеүүд гэгдэх 1960-аад онд» хүртэж байлаа. 1980-аад оны дундуур «Лигийн АШТ» болон Английн цомд тус бүр хоёр түрүүлж улмаар тив алгасан 1985 оны Европын цомтой багуудын цомын тэмцээнд түрүүлж байлаа. 1995 оны Английн цомд түрүүлсэнээр өдгөөг хүртэл уг тэмцээний хамгийн олон түрүүний эзэд болсоор буй.
Эвертоны «хөгжөөн дэмжигчдийн бүлгэмийн» хэр өргөн цар хүрээтэйг болохыг нь «Гүүдисон Паркт» тоглолт бүрийг нь үзэхээр 36,000 үзэгч буюу 95 хувийн цэнгэлдэхийн дүүргэлттэй байдаг гэх үзүүлэлтээс харж болох юм. Эвертон багийн нутаг нэгт өрсөлдөгч Ливерпүүл баг байх ба «Мерсисаидын дербигээ» гэх 1892 оноос хойш уламжлал болгон хийсээр ирсэн нь буй.
Багийн үндсэн өмсгөл нь хөх болон цагаан өнгө. Хамгийн алдартай түүхэн тоглогч нь лигийн түүхэнд 60 гоолыг 1927-28 оны улиралд оруулж байсан Дикси Дин.
Түүх
Эвертон нь «St. Domingo’s» нэртэйгээр 1878 онд Эвертон хотын «Гэгээн Доминго» сүмийн эзэмшил нутгийн уугуул иргэд крикетийн спортоор дагнан байгуулж байжээ. Дараа жил нь спортын чиглэлээ өөрчилөн нэршилээ «Хөлбөмбөгийн Эвертон баг» болгосон байна.
1888-1889 оны хооронд Хөлбөмбөгийн лигийг байгуулагдахад анхны Лигийн АШТ-д нь түрүүлж, дараа нь жил нь өнжөөд түүний дараа жил нь дахин түрүүлж байв. 1906 онд Английн хөлбөмбөгийн холбооны цомын тэмцээнд анх удаагаа түрүүлсэн бол есөн жил завсарласаны эцэст 1915 онд хоёр дахь түрүүгээ авчээ. Дэлхийн I дайны он жилүүдэд лигийн бүхий тоглолтуудад завсарласантай холбогдон Эвертоны амжилт нь 1920 оны эхэн хүртэл зогссон юм.
1927 он гэхэд багийн амжилт нь сэргэж эхэлсэн бөгөөд багийн бүрэлдэхүүнд шилдэг тоглогчид орж ирсэнтэй холбоотой. Тухайлбал 1925 онд гэрээ байгуулан эгнээнд нь элсэн орсон Дикси Дин гэх тоглогчийг онцлох нь зүйтэй. Тэрбээр 1927-28 оны улиралд лигийн 39 тоглолтонд 60 гоолыг оруулж тухайн үеийн түүхэн амжилтын эзэн болж байсан ба Эвертоныг лигийн гурав дахь түрүүгээ авахад нь үлэмж гавьяа байгуулсан гэдэг.
Тийнхүү 1927-28 оны улирал түрүүлсэнээс хойшхи хоёр жилийн дараа Эвертон Хоёрдугаар дивизэд унаж багийн дотоод бүтэц ганхаж эхлэв. Ийн явсаар 1931-32 оны улиралд тэргүүн дивизэд дэвшиж өөрсдийгөө тухайн үеийнхээ шилдэг баг болохыг батлан харуулж дээд лигийн дөрөв дэх түрүүг авч байлаа. Английн цомын хоёр дахь түрүүгээ 1933 онд Манчестер Сити багийг 3–0 харьцаагаар хожиж авч байв. 1938–39 оны улиралд лигийн тав дахь түрүүг авчээ.
Дэлхийн II дайны он жилүүдэд хөлбөмбөгийн лигийн тэмцээн завсарласаар 1946 онд эхлэх үед дайны өмнөх үеийн лигийг бүрдүүлж байсан багууд хангалтгүй тоглолт үзүүлэх явдал гарч байсаны нэг илрэл нь Эвертон багийн амжилтын бууралт юм. 1950–51 оны улиралд хоёрдугаар дивиз рүү унасан Эвертон 1953–54 оны дивиздээ «Лестер Сити» багтай оноогоор тэнцсэн ч оруулсан бөмбөгний багахан зөрүүгээр хоёрдугаар байраар шалгаран сая нэг тэргүүн дивиздээ дэвшиж байлаа. Түүнээс хойш өдгөөг хүртэл Эвертон нэгээхэн ч удаа доод дивиз рүү унаагүй билээ.
Амжилтын буухиа нь ийн үргэлжлэн байсан ч Харри Кэттерикийн багаас явсантай холбоотойгоор Эвертоныхны ээлжит амжилтын бууралт эхлэх нь үү гэх таамаглал арвандөрөв, арвантав, арвандолоо болон долоодугаар байр эзлэж байсан улирлуудад ажиглагдаж байв. Орны дасгалжуулагч Билли Бинхамын удирдлаган дор 1974–75, дараагийн дасгалжуулагч Гордор Лиг багаа 1977–78 оны улиралд гурав, түүний дараахь улиралд дөрөвдүгээр байр тус тус эзлүлж, 1977 оны Лигийн цомд аман хүзүүдүүлсэн зэрэг нь 1970-аад оны сүүл үеүүдэд багийн үзүүлсэн боломжийн амжилтууд нь юм. 1981 онд Гордор Ли халагдаж байв.
Ховард Кендаллын удирдлаган дор Эвертон багийнхан амжилт дүүрэн байлаа. Дотооддоо Английн цомд 1984 онд, 1984–85 болон 1986–87 оны улирлуудад лигийн түрүүг тус тус авсан бол Европтоо Европын цомтой багуудын цомын тэмцээнд 1985 онд түрүүлж байлаа. Европын томоохон тэмцээнд анх удаагаа түрүүлсэн Эвертончууд шигшээ тоглолтуудад Ирландын «ЮСД», Чехословакын Интер Братислава болон Голландын «Фортуна Ситтард» багуудад хожсоох хагас шигшээд Германы хүчирхэг Бавари Мюнхен багийг 3–1 харьцаагаар ( Гүүдисон Парк дахь хамгийн шилдэг тоглолт ) буулган авч, Австрийн Рапид Вена багийг шигшээ тоглолтонд хожиж байлаа.
Ийнхүү Эвертончууд 1985 оны лиг болон «Цомтой багуудын цом» зэрэг хоёр том тэмцээний түрүүг авч «трибльдэхээр» зорьж Английн цомын шигшээ тоглолтонд Манчестер Юнайтед багтай тоглосон ч хожигдсон юм.
Эйзелийн эмгэнэлт явдлын дараа Английн багуудыг Европын тэмцээнд оролцуулаагүйтэй холбоотойгоор Эвертончууд дотоодын тэмцээнүүдээс өөр тэмцээнд оролцож чадаагүй юм. Дасгалжуулагч Кендалл Атлетико Билбао багаа 1987 оны лигийн түрүүг авсаны дараахан явсанаар тэдний амжилтын буухиа ерөнхийдөө бага багаар удааширч эхэлсэн юм. Харви гэх дасгалжуулагчийн үүрэг гүйцэтгэгчийн удирдлаган дор Эвертон Английн цомын 1989 оны шигшээ тоглолтонд шалгарсан ч Ливерпүүлд 3–2 харьцаагаар хожигдож байлаа.
Эвертон Премьер лигийг 1992 онд байгуулагдахад анхны гишүүнээр элссэн бөгөөд багийг цаашид авч явах дасгалжуулагчийн эрэлд удирдлагууд нь гарч Ховард Кендаллыгаа 1990 онд эгүүлэн авчирсан ч урьдны амжилтыг эс үзүүлсэн тул Майк Уокерийг томилсон юм. Жо Ройл 1994 онд багийн дасгалжуулагчаар ирсэн үед Эвертончууд Ливерпүүл багийг 2–0 харьцаагаар хожиж дербийн ээлжит ялалтаа авав. Английн цомын тэмцээний тав дахь түрүүгээ 1995 онд Манчестер Юнайтед багийг 1–0 харьцаагаар хожиж авав.
Эвертон Английн цомд түрүүлэн Цомтой багуудын цомын тэмцээнд оролцох эрх авч Эйзелийн үйл явдлаас хойшхи уг тэмцээнд оролцсон Английн анхны баг болов. Жо Ройлын удирдлаган дор үргэлжлүүлэн Эвертончууд 1995–96 оны улиралд Премьершипт зургаадугаар байр эзлэв. Түүний дараагийн улиралд арвантавдугаар байр эзлэж дасгалжуулагч Жо Ройл гэрээгээ дуусгавар болгохоор болж оронд нь багийн тоглогч Дейв Уотсон томилогдож байлаа. 1997 онд Эвертоны дасгалжуулагчаар гурав дахь удаагаа томилогдож багийг Премьершипт арвандолоодугаарт бичүүлж золтой л Болтон Уондерерс багтай байраа солиод доод дивиз рүү уначихаагүй юм. Рейнжерс багийн дасгалжуулагч асан Уолтер Смит гэх мэргэжилтэн Эвертоны дасгалжуулагчийн дараагийн халааг 1998 оны зун авч гурван улирлын турш хүснэгтийн доод арван багуудын эгнээнд бичүүлсэн байна.
2002 оны гуравдугаар сар гэхэд Эвертон Английн цомын тэмцээнд Миддлсбро багт хожигдон хасагдаж, лиг өндөрлөхөд ойрхон үед хүснэгтийн сүүлийн байрт бичигдэж байсан зэрэг асуудал үүсч байх үед Смит халагдаж өдгөөгийн дасгалжуулагч Дэвид Мойес томилогдон ирж Эвертоныг лиг өндөрлөхөд арвантавдугаар байраар авч үлдэж байв. 2002–03 оны улиралд Эвертончууд долоодугаар байр эзлэж 1996 оноос хойш шилдэг амжилтаа үзүүлэв. 2004–05 оны улиралд дөрөвдүгээр байраар шалгарч Аваргуудын лигийн сонгон шалгаруулалтад оролцох эрх авч улмаар хэсгийн тоглолтоос хасагдаж УЕФА-гийн цомд оролцов. 2007–08 болон 2008–09 оны улирлын УЕФА-гийн цомын тэмцээнүүдэд оролцож туршлага хуримтлуулан тоглож, 2009 оны Английн цомын шигшээд шалгарч байлаа.
Мойес дасгалжуулагч болсоноосоо хойш багийн түүхэнд урьд өмнө хийгдэж байгаагүй өндөр үнээр дөрвөн наймааг хийсэн юм. Үүнд Жеймс Бийтиг 2005 оны нэгдүгээр сард 6 сая, Эндрю Жонсоныг 2006 оны зун 8.6 сая Якубуг 2007 оны зун 11.25 сая, Маруан Феллаиниг 2008 оны есдүгээр сард 15 сая фунт стерлингээр тус тус худалдан авсан ажээ. Мөн Мойес Уэйн Рүүниг Манчестер Юнайтедад 27 сая фунтээр зарж том наймаа хийж байлаа.
Цэнгэлдэх хүрээлэн
Эвертон анх «Стэнли-Паркад» тоглодог байв. 1882 оноос багийн тоглолтыг үзэгчдийн тоо олширсон тул «Прайори Роуд» цэнгэлдэхэд орсон ажээ. удалгүй Ливерпүүл хотын чимэг болсон «Энфилд» цэнгэлдэх хүрээлэнд тоглодог болов. 1892 онд багийн эзэн Жон Холдинг шинэ цэнгэлдэх хүрээлэнг "Everton F.C. and Athletic Grounds Ltd" гэх компанийхаа нэр дээр байгуулан өөрийн гэсэн гэртэй болж авсан түүхтэй.
«Гүүдисон Парк» нь Англидаа анхдагчдаа тооцогдох цэнгэлдэх хүрээлэн юм. 1966 онд Англид зохиогдсон Дэлхий аваргын тэмцээний үеэр хэд хэдэн тоглолтыг «Гүүдисон Паркт» явуулж байв.
Дотоодын
'''Нэгдүгээр дивиз
Хоёрдугаар дивиз
Английн цом
Хөлбөмбөгийн лигийн цом
АХХ-ны Коммунити Шиелд/Чарити Шиелд
Дэлхийн Оны шилдэг баг
Ливерпүүлийн Идэрчүүдийн цом
Европын
Европын цомтой багуудын цом
Сплаш
Сплаш (Splash) нь 1984 онд дэлгэцнээ гарсан, Америкийн зөгнөлт романтик инээдмийн кино юм. Кино зохиолыг Лоуэлл Ганц, Бабалүү Мандел нар бичиж, Рон Ховард найруулжээ. Тус кино нь Оскарын шагналын шилдэг кино зохиолын төрөлд нэр дэвшиж байв. Тачстоун Пикчерзийн бүтээсэн хамгийн анхны кино болох энэхүү киноны хөгжмийг Ли Холдриж бичжээ.
Гадны холбоосууд
Ангилал:1984 оны кино Ангилал:АНУ-ын кино Ангилал:Инээдмийн кино Ангилал:Уран зөгнөлт кино Ангилал:Ханс Христиан Андерсен
Зүүнгар-Хасагийн 1681-1684 оны дайн
Зүүнгар-хасагийн 1681-1684 оны дайн — Зүүнгарын хаант улсын Галдан бошигт хааны Хасаг болон дорнод туркестаны эсрэг хийсэн дайн юм.
Түүх
Галдан бошигт хааны гадаад бодлогын хамгийн амжилттай өрнөсөн чиглэл нь Дундад Ази байлаа. Зүүнгарын хаант Улс хэзээнээс нааш газар нутгийн ойр энэ бүс нутагтай өргөн харилцаатай байжээ. Галдан бошигт хаан өмнөх хаадын улс төрийн бодлогыг үргэлжлүүлж, Дорнод Туркестаны байдлыг нэн анхааралтай ажиглаж, эгзгийг нь хүлээж байсан. Тэгээд ч тааламжтай нөхцөл бүрэлдсэн байна. Өвөр хоорондоо тэмцэлдэн ядарч туйлдсан Уйгурын Аппак хожа гэгч 1678 онд Алтайн ууланд хаваржиж байсан Галдангийн гадаа Далай ламын ивгээлдээ авахыг хүссэн захиа өвөрлөн буужээ. Тэрээр өөрийн дайсан Харуулынхны захирагч Исмайлын дайралтаас мэнд мултарч улмаар Кашгар хүрч тэндээсээ Гималайн их уулсаар бэдрэн Лхас орж, Далай ламтай уулзаад тэндээс Алтайд иржээ. Галдан бошгит хаан баярласан сэтгэлээ нууж ядан Далай ламын айлдварын тухай сайтар бодъё гэсэн хариу өгсөн тухай Оросын түүхч Е.И.Кычанов бичиж үлдээжээ. Галдан 3 түмэн цэрэгтэй армиа удирдан Уйгурын хаант улст агшин зуур нэвтрэн орж, Яркендыг эзлээд өмнө зүг хасагуудын нутаг руу халдаж ихэнх нутаг, Сырдаръя мөрний сав дагуух газрыг эзлэн Хожаг нэр төдий хаан суулгаад тэдгээрт өөрийн төлөөний хүн, цөөн цэрэг үлдээгээд буцсан байдаг. Хэдэн жилийн дараа бүс нутгийн зангилаа болсон Сайрам хотод хасагууд босч тэмцэн Галдангийн төлөөний ноёдыг алсан тул дахин Хасагт 1684 онд довтлон Сайрам хотыг эзлэн сүйтгэж, хүн ардыг нь Зүүнгар, Дорнод Туркестан руу цөлжээ. Энэ дайралтаараа Хасагийн хан Таукегийн мэдэлд байсан Менкет, Хорсан, Чимкент, Текек, Бабен Елган, Харахурол, Ташкент, Чинах зэрэг 9 хотыг маш хурдан ээзэлсэн нь Хасагуудын хувьд ёстой л гэнэтийн явдал болон тэднйи өмнө Их Монгол Улсын хүчирхэг арми дахин гарч ирсэний баталгаа болсон байна. Урьд өмнө нь Зүүнгарын хаад Туркестан, Хасагт довтлодог байсан боловч ийм өргөн хэмжээ далайцтай биш, дайсныг мөрдөн хөөх, уулгалан дээрэмдэх зэрэг зорилгоор дайн биш, жижиг довтолгоо байлаа. Үүнээс хойш Зүүнгарын хаант Улсыг унах хүртэл хоёр талын хооронд болсон дайн тулалдаан нь хасагууд хэдэн жил болоод ойрадуудын суулгасан төлөөний ноёдыг алж, босч тэмцдэг, ойрадууд цэрэг оруулан дахин дарж авдаг маягаар үргэлжилсэн байдаг.
Урлагийн бүтээл
Ангилал:Монголчуудын оролцсон дайн Ангилал:Зүүнгарын хаант улс Ангилал:Дайнууд Ангилал:Зүүнгар-Хасагийн дайнууд
Том чихт үнэг
Том чихт үнэг (Otocyon megalotis) нь Африкийн Саваннад тархсан, Нохойнхон овгийн амьтан юм. Дундад Плейстоцений үед буюу 800,000 орчим жилийн өмнө үүсчээ.
Том чихт үнэгний чих, хөл, нүүрний хэсэг нь хар байх бөгөөд ерөнхийдөө шаргал өнгөтэй. Дунджаар 55 см урттай (толгой, их бие), чих нь 13 см байдаг. Otocyon төрлийн цорын ганц зүйл юм. Otocyon хэмээх нэр нь грек хэлний "oto" буюу чих, "cyon" буюу нохой гэдэг үгнээс гаралтай.
Том чихт үнэгийн шүд нь нохойнхон овгийн бусад амьтдаас жижигхэн байдаг. Энэ нь түүний шавьж иддэгтэй холбоотой, шавьжнууд нийт хоол тэжээлийн нь 80%-г эзэлдэг байна. Цагаан шоргоолжны үүрэнд зочлон, царцааны нүүдлийг дагаж, эрээн тахь буюу антилоп гөрөөсний сүргийг бараадан, тэдний ялгадасан дээр шавах шавьжаар хооллоно. Шавьжнаас гадна мэрэгчид, шувууд, өндөг, заримдаа жимсээр хооллоно. Усны хэрэгцээнийхээ ихэнхийг хоолноосоо авдаг.
Нас бие гүйцсэн хос, залуу үнэгнүүдээс бүрдэг бяцхан бүлэг үүсгэн амьдрах бөгөөд шөнийн явдалтай. Хосууд нүхэнд амьдарч, хоёроос таван гавараа хамтдаа өсгөдөг. Нас бие гүйцсэн хосууд моногами амьдралтай, гэхдээ хосдоо насан туршдаа үнэнч байдаг эсэх нь хараахан мэдэгдээгүй.
Шүднээс нь болж том чихт үнэгийг нохойныхон овгийн тусдаа дэд овогт (Otocyoninae) багтаадаг хэдий ч сүүлийн үеийн судалгаагаар үнэгнүүдтэй ойр болох нь тогтоогджээ. Том чихт үнэг нь Плейстоцений эринд маш өргөн тархсан байсан бөгөөд тэр үед Баруун болон Өмнөд Азид хүртэл нутаглаж байсан ажээ.
Дэд зүйлүүд
Уг үнэгний одоогоор мэдэгдээд буй 2 дэд зүйл бий:
Цахим холбоос
Ангилал:Чонынхон
Тив, улс, харьяа газар орны хүн амын тоон зурмаг
Энэ хуудсанд 2005 оны байдлаарх улс орнуудын хүн амын тоог зурмаг (график) үйлдэн жишив.
Улс орныг бор өнгөөр, дэлхийг ягаан, тивийг ногоон, бусад газар орныг саарал өнгөөр дэвсгэрлэлээ.
Мөн үзэх
хүн ам
Славен Билич
Славен Билич (Slaven Bilić; 1968 оны есдүгээр сарын 11-нд Сплит хотод төрсөн) — Югослав болон Хорватын зодог тайлсан нэртэй хөлбөмбөгчин бөгөөд туркийн «Бешикташ» багийн ахлах дасгалжуулагч юм.
Цахим холбоос
Ангилал:Хорватын шигшээ багийн хөлбөмбөгчин Ангилал:Хорватын хөлбөмбөгийн шигшээ багийн дасгалжуулагч Ангилал:Югославын хөлбөмбөгчин Ангилал:Хөлбөмбөгийн хамгаалагч Ангилал:Вест Хэм Юнайтед багийн тоглогч Ангилал:Карлсруэ багийн тоглогч Ангилал:Хайдук Сплит багийн тоглогч Ангилал:Шибеник багийн тоглогч Ангилал:Эвертон багийн тоглогч Ангилал:Бешикташ Стамбул багийн дасгалжуулагч Ангилал:Вест Бромвич Альбион багийн дасгалжуулагч Ангилал:Вест Хэм Юнайтед багийн дасгалжуулагч Ангилал:Локомотив Москва багийн дасгалжуулагч Ангилал:Хайдук Сплит багийн дасгалжуулагч Ангилал:Оросын хөлбөмбөгийн дасгалжуулагч Ангилал:Хорватын хөлбөмбөгийн ДАШТ-д оролцогч Ангилал:Хорватын хөлбөмбөгийн улсын аварга Ангилал:Сплитийн тамирчин Ангилал:Югославчууд Ангилал:Хорватчууд Ангилал:1968 онд төрсөн
Тайгын намнаа
Тайгын намнаа (Ficedula mugimaki) нь Намнаахайнхан овгийн шувуу юм.
Гадаад төрх
Тэд 13-13.5 см урт, эрэгчин нь хардуу нуруу, нүдний орчимд богино цагаан судалтай, далавчны эмжээр ба сүүлний уг хэсэгт цагаан. Цээж, хоолой нь улаан шар, гэдэс нь цагаан байна. Эмэгчин тайгын намнаа бор саарал нуруу, цайвар бор шаргал цээж, хоолойтой. Залуу эрэгчин шувуу эмэгчинтэй төстэй байх боловч, илүү тод шар цээжтэй, сүлэндээ цагаан өдтэй юм.
Энэхүү шувуу нь зүүн Сибирь, Монгол, Хятад орчим нутаглаж, хавар, намрын улиралд нүүдлийн замдаа Солонгос, Японоор дайрна. Зүүн өмнөд Ази, Филиппин, Индонез зэрэг улсын нутагт өвөлждөг.
Тайгын намнаа ой модтой, өндөрлөг газар амьдрах ба гол төлөв ганцаар, эсвэл цөөн тоогоор сүрэглэнэ.
Цахим холбоос
Ангилал:Намнаахайнхан Ангилал:Монгол орны шувууд
Encore Show
ENCORE SHOW нь 2013 оны 2 сарын 6-нд гарсан Скандал хамтлагийн хоёр дох шилдэг бүтээлүүдийг цуглуулсан цомог юм. Энэ цомогт 2008-аас 2011 он хүртэл гарсан бүх синглүүдийн B-Side дуунууд болон 2 шинэ дуунаас бүрджээ. CD болон CD+DVD гэсэн хоёр хувилбартайгаар худалдаанд гарсан.
CD Трак лист
Үг: РИНА Ая: MASTERWORKS Үг: СКАНДАЛ, MASTERWORKS Ая: MASTERWORKS Үг: РИНА, Кобаяаши Нацүми Ая: MASTERWORKS Үг: РИНА, Кобаяаши Нацүми Ая: Асами Такэёо Үг: СКАНДАЛ, Кобаяаши Нацүми Ая: mitsubaco Үг: СКАНДАЛ Ая: Тажика Юичи Үг: Аки Ёоко, СКАНДАЛ Ая: Нишикава Нигики Үг: СКАНДАЛ, Хаяама Аижи, Күбота Сачио Ая: Хоши Кацү, Күбота Сачио Үг: СКАНДАЛ, Шираиши Сатори, ИШШИКИ СОРАН Ая: Ташика Юичи Үг: МАМИ Ая: Хидэнори Танака Үг: РИНА Ая: РИНА Үг: ТОМОМИ, JUNKOO, Ацүши Ая: JUNKOO, Ацүши Үг: МАМИ Ая: МАМИ Үг: Hajimetal Ая: Hajimetal Үг: РИНА Ая: МАМИ Үг: ТОМОМИ Ая: Кожоү Яасүюүки Үг: ТОМОМИ, MASTERWORKS Ая: MASTERWORKS, СКАНДАЛ
DVD Трак лист
Ангилал:Скандал Ангилал:2013 оны цомог
Явуулын худалдаачны бодлого
Явуулын худалдаачны бодлого (Анг. Travelling Salesman Problem) нь худалдаачин бүх хотуудаар зөвхөн ганц удаа дайран явсаар анхны хотдоо ирэх хамгийн богино замыг олдог бодлого юм.
1930 онд анх удаа томьёологдсон бөгөөд тооцоолол нь нэлээд нүсэр болдог. Өнөөдрийн байдлаар 10000 хоттой үед бодогдсон байна.
Явуулын худалдаачны бодлого төлөвлөгөө гаргах, илгээмжийн үйлчилгээ, микрочипийн үйлдвэрлэл гэх мэт олон салбарт хэрэглэгддэг.
Түүх
Энэхүү бодлогыг хэн анх дэвшүүлсэн нь тодорхой бус байдаг. 1832 оны явуулын худалдаачдын тэмдэглэлд уг бодлогын тухай дурдсан байх бөгөөд Германаас Швейцари орох замыг жишээ болгон авсан байдаг. Гэхдээ математик үйлдлүүд нь байдаггүй аж. 1800-аад оны үед Явуулын худалдаачны бодлогыг Ирландын математикч Уиллиам Роуан Хэмилтон, Британийн математикч Томас Киркман нар тодорхойлжээ. Хэмилтоны Икоз тоглоом нь явуулын худалдаачны бодлогын дэд бодлого болох Хэмилтоны тойрог олоход суурилдаг. Явуулын худалдаачны бодлогыг бүрэн утгаар нь 1930-аад оны үед Австрийн Венын математикчид анх судалсан бөгөөд дараа нь Харвардын их сургуульд судлагдсан байдаг. Энэхүү эрдэм шинжилгээнд Карл Менгер онцгой үүрэг гүйцэтгэсэн байдаг.
Принстон их сургуулийн Хасслер Уитни сүүлд явуулын худалдаачны бодлого хэмээх нэрийг өгсөн юм.
1950,60-аад онд энэ бодлого Европ болон АНУ-д маш эрчимтэй судлагдах болсон. Тэдгээр дундаас АНУ-ын Санта Моника дахь РАНД Корпораци (RAND Corporation)-ийн Жорж Данзик, Делберт Рэи Фулкэрсон, Селмер Жонсон нар ихээхэн хувь нэмэр оруулсан. Тэд нар бодлогоо бүхэл тооны шугаман програмд дүрслээд хавтгай хуваах аргаар бодох аргыг боловсруулжээ. Энэхүү шинэ аргаараа тэд 49 хоттой явуулын худалдаачны бодлогоо боджээ. Үүний дараа математик, компьютерын ухаан, хими, физик, бас бусад олон шинжлэх ухааны эрдэмтэд судалсан байдаг.
1972 онд Ричард Карп Хэмилтоны тойрог бодлого NP-бүрэн гэдгийг харуулснаар Явуулын худалдаачны бодлого нь NP-хэцүү болсон. Энэ нь тооцолоход хэцүү байгаа шалтгаанд математик тайлбар өгсөн юм.
1970 оны сүүлч болон 1980 онд судалгаа маш сайн амжилттай болсон. Гротшел, Падберг, Риналди гэх хэсэг нөхөд хавтгай хуваах арга болон салаалаад хүрээлэх аргыг ашиглан 2392 хот хүртэл бодсон байна.
1990-ээд онд Апплегэйт, Биксби, Чватал, Күүк нар өмнөх хариугаа ашиглаж боддог Concorde хэмээх програмыг бүтээжээ. 2005 онд тэд нар 33,810 хоттой бодлогоос оновчтой замыг олох тооцооллыг хийжээ.
Графын бодлогын хувьд
Явуулын худалдаачны бодлого нь ихэвчлэн чиглэлгүй жинтэй графаар дүрслэгддэг. Хотууд нь графын оройнууд, зам нь графын ирмэг, урт нь графын жин болно. Тодорхой оройноос эхлээд бүх оройнуудыг зөвхөн ганц удаа дайрна. Ихэвчлэн бүтэн граф байдаг. Хоёр хотыг холбосон зам олдохгүй бол хариунд үйлчлэхгүйгээр дурын ирмэг нэмж бодлогыг бодно.
Адил замтай/Адил бус замтай
Адил замтай явуулын худалдаачны бодлогод хоёр хотын хоорондох зай аль ч чиглэлд адил байдаг бөгөөд чиглэлгүй графаар дүрсэлдэг. Адил бус замтай явуулын худалдаачны бодлогод чиглэлээсээ хамаарч зай нь өөр байдаг. Чиглэлтэй графаар дүрсэлдэг.
Бүхэл тооны шугаман програмын томьёолол
Бүхэл тооны шугаман програмд дараах байдлаар томьёологдоно. Дээрх томьёонд c_{ij} нь i, j хотуудын хоорондох зай, x_{ij} нь i хотоос j хот хүрэх зам. Сүүлийн хоёр мөрд нэг шийд гарах нөхцөл өгөгдсөн байна. Ангилал:Графын онолын алгоритм Ангилал:Аялал ба маршрутын төлөвлөлт Ангилал:Комбинаторик
Котайк аймаг
Кота́йк (Կոտայքի) — Армени улсын 2100 км² газар нутаг, 28 түмэн хүнтэй аймаг. Төв нь Раздан хот.
Зүүнбаян
Зүүнбаян нь Дорноговь аймгийн нутагт орших тосгон бөгөөд засаг захиргааны хувьд Сайншанд сумын нэг баг юм.
Котайк аймаг
Ангилал:Арменийн аймаг
Зүүнбаян
2006 оны эцсээр 1,917 оршин суугчтай байв. Монголын хамгийн том гадаа талбайн усан бассейн байдаг.
Зам тээвэр
Зүүнбаян нь Сайншанд хотоос урагш 46 км зайд оршино. Эрдэнэ сумын төв хүртэл 67 км, Улаанбадрах сумын төв 88 км, Хөвсгөл сумын төв 116 км, Сайхандулаан сумын төв 70 км зайтай. Сайншанд хоттой 62 км урттай төмөр замаар холбоотой бөгөөд ийнхүү Монголын төмөр замын сүлжээнд холбогдоно.
Зүүнбаянгаас зүүн тийш 14 км зайд нисэх зурвас бий.
Түүх
Монголын геологич Ж.Дүгэрсүрэн, Зөвлөлтийн геологич Ю.С.Желубовский нар 1940 онд Зүүнбаянд газрын тосны орд газар илрүүлжээ. 1947 онд "Монголнефть" нэгтгэл байгуулагдаж, жилд 400,000 баррель (64,000 м3) нефть олборлох хүчин чадал бүхий цооног 1950 онд ашиглалтад орсон байна. 1950-1969 онд 4 сая баррель (640,000 м3) газрын тос олборлож, ЗХУ-аас импортолсон газрын тостой хольж, нефтийн бүтээгдэхүүн үйлдвэрлэдэг байсны нийт хэмжээ нь 7 сая баррель (1,100,000 м3)-д хүрч байсан нь тухайн үеийн Монгол улсын нефтийн бүтээгдэхүүний хэрэглээний 20% гаруйг хангаж байв. Харамсалтай нь Зүүнбаянгийн газрын тосны цооногуудын гарц багассан, боловсруулах үйлдвэрт гал түймэр гарч сүйтгэгдсэн, Сибирьт маш их нөөц бүхий газрын тосны орд олдсон зэрэг шалтгаануудын улмаас 1969 онд Монгол улс газрын тос олборлохоо зогсоожээ.
Хүн төрөлхтний шашин шүтлэгийн хэлбэр
Шашны хэлбэрүүдийн тухай ярьхаас өмнө шашин гэж юу болох хэзээ үүссэн талар товч дурьдая Шашин гэдэг нь religion холбоо харилцаа гэсэн утгатай латин үг.
Хүн үүссэн бараг тэр үеэс хөгжил маш доод шатанд байсан үед байгаль нийгмийн хүчин хүмүүсийг ноёрхож тэдгээрийг танин мэдэж захирах чадал хүмүүст байгаагүй үед шашин үүссэн байна. Шашин нь танин мэдэхүйн хэлбэрээр байгаль нийгмийн ердийн хүчин ер бусын хүчний тусгал болон үүсэж сүсэглэн бишрүүлэх замаар түүхийн бодит хүчийг төлөөлсөн оюуны нэн хүчтэй суртал болон хөгжиж иржээ. Шашин нь өөртөө сүм хийд лам хуврага сургааль номлол зэрэг олон ойлголтуудыг багтаасан өргөн ухагдахуун юм. Шашны хувьд хамгийн лог зүйл нь итгэл бишрэл бөгөөд объект болсон бурхан байх ёстой. Байгаль нийгмийн Шашин шүтлэгийн үүсэл Шашин шүтлэгийн анхны хэлбэрүүд одоогоос 100-40 орчим мянган жилийн тэртээ Неандарталь /анхны ухаант хүн/ хүмүүсийн үед үүссэн гэж үздэг. Неандардальчууд үхсэний дараа өөр ертөнцийн амьдрал эхэлдэг гэдэгт итгэдэг байсан бололтой. Энэ нь агуйн булшны судалгаанаас харагддаг. Харин одоогоос 40-18000 жилийн тэртээ палеолитын үед хүмүүс шашны зан үйл гүйцэтгэдэг байсан бол 7-5000 жилийн тэртээ неолитын үеийн булшнаас эд хогшил хоол, хүнс, адуу мал, зарц боолтой нь хамт оршуулсан байдгаас харахад тэр үед хойд насны тухай ойлголт бий болсон байсан байна. Эртний хүмүүс байгалийн янз бүрийн догшин ширүүн үзэгдлээс айж эмээхдээ тэдгээрийг захирч байдаг ямар нэгэн хүч байна гэдэгт итгэж түүнд зориулан ан авынххаа дээжийг өргөх болсноор шашин шүтлэгийн үүсэл тавигджээ. Шашин нь аль ч хэлбэрээр байсан ямагт тодорхой нутаг дэвсгэр ард түмэнд харъяалагдах бөгөөд чухам нийгмийн хэр өргөн хүрээг хамарч байгаагаар нь овгийн улс үндэстний тив дэлхийн гэсэн ялгаатайгаар авч үздэг. Энд овгийн шүтээн нь гол төлөв фетиш тотем анинист болон маги шүтлэгийн хэлбэрээр байдаг бол үндэстний болон тив дэлхийн шашин нь тэнгэр бурхан шүтлэгтэй байдаг. Үүний дээр үндэстний шашинд политейст шашин ноёрхдог бол тив дэлхийн шашин нь нэг бурхант монотейст шашин байх нь нилээд түгээмэл шинж болно. Иймэрхүү түгээмэл шинжээр бүх шашныг хөтөлбөргүй тодорхойлж болохгүй бөгөөд овгийн шашинд ч тэнгэр бурхан политейст битейст монотейст шүтээний элемент нуугдаж байхад үндэстний болон тив дэлхийн шашинд фетишизм маги тотемизм анинизм уламжлал агуулагдсаар байдаг. Иймээс тодорхой газар нутаг бүхэнд шүтэгддэг шашныг нарийвчлан шүтэж тэдгээрт шашны ямар ямар хэлбэр агуулагдаж байгаа бусад шашнаас юугаараа ялгарч байгааг тодорхой жишээн дээр гаргаж шашин шүтээн нь тухайн орон ард түмний соёлтой ямар учр холбоотой байгааг тогтоон улмаар шашны хөгжлийн ерөнхий зүй тогтлыг тайлбрлах хэрэгтэй болдог.
Эртний шашин шүтлэгийн хэлбэрүүд 1.Анинизм (сүнс шүтэх ёc) Балар эртний үеийн хүмүүсийн шүтлэгийн анхны хэлбэр бол анинизм юм.английн угсаатан зүйч Э.Тайлор шүтлэгийн анхны хэлбэрүүд бол амь буюу сүнс нь биенээсээ салж өөр ертөнцөд одох чадвартай гэж эртний хүмүүс үзэж хэмээн тайлбарлажээ. Мөн хүн өөрийн сэтгэл бодолтой адил зүйл байгалийн үзэгдэл юмст байгаа гэж итгэх болсон байна. Ийнхүү байгалийг эзэн сүнстэ гэх үзэл бүхий л шашинд байдаг. 2.Тотемизм(онгод шүтэх ёс) Балар эртний хүмүүс өөрийгөө ямар нэгэн амьтны нэрээр нэрлэж өөрийхөө садан гэж үзэж алж хөнөөхийг цээрлэж байгаа тэр амьтнаа тотем буюу хойд индианчуудын нэрээр отем гэж нэрлэдэг байжээ. Тотем шүтлэгийн хүрээнд бүхэл бүтэн шашны зан үйлийн систем бүрэлдсэн байдаг. 3. Фетишизм( цалигт шүтэх ёс ) Эд юмс хүмүүсийн амьдрал ахуйд тусалдаг тусалдаг гэж итгэдэг үзэл юм. Шүтээний обьект болох фетиш нь чулуу мод амьтны яс соёо шүд хүний гараар бүтсэн урлал ер нь далдын ид шид агуулж байгаа гэж итгэхүйц юу ч байж болно. Хүн амьдралынхаа ямар нэг амжилтанд хүрвэл тэрхүү фетишийн нөлөө гэж ойлгодог байна. Фетиш шүтээний элемент нь аль ч шашинд байдаг. 4.Маги (шившлэг домд шүтэх ёс ) Өдөр тутмйн практик үйл ажиллагаанаас өөр ялгаатай үйл үйлдлээр хүн амьтны амьдрал байгалийн үзэлдэлд нөлөөлж болно нэх итгэл юм. Хүн өөрийн хүчин чадалд үл итгэсэн үедээ магийн ид шидэнд итгэдэг байна. Магийг үйлчлэлээр нь шууд шууд бус гадны тусламжтай гэж гурав ангилна. Мөн зорилгоор нь хараалын цэргийн үйлдвэрлэлийн эмчилгээний хайр сэтгэлийн гэх мэт ангилдаг. Магийг гол төлөв тусгай бөө зайрангууд үйлдэнэ. Тейзм гэдэг нь бурхны тухай сургааль номлол мөн бөгөөд бурхан ба байгаль ертөнц хүн нийгмийн харилцаа холбоог тайлбарладаг. Бурхан бол туйлын үнэмлэхүй хамгийн боловсронгуй ахуй оюун ухааны чанд хязгаар ертөнцийн шалтгаан гэж үзнэ. Мөн шашингүйн үзэл буюу атейзм гэж байдаг. Атейзмын хэлбэрийг грек ромд үүссэн гэж үздэг. Эртний Грекийн философич Ксенофон бурхан хүнийг биш хүн бурхныг өөрийн дүрээр бий болгосон гэж тэмдэглэж байв .Атейст үзэлтнүүд дундад зуны үед Галилей, Коперник шинэ үед францийн материаластууд Л. Фейрбах болон марксистууд байв. 20 зууны их сэтгэгчдээс З.Фрейд Ж.П.Сартр Б.Рассел Э.Фромм нар атейст үзлээрээ алдаршсан юм.
Буддын шашин Бурхан будда хэмээн алдаршсан буддын шашныг үндэслэгч сиддхарта гаутамаг мэндлэх тэр үед энэтхэгт том жижиг олон хот улсууд өөр өөрсдийн их бага хаадуудаар удирдуулаа н оршин тогтноцгоож байжээ.Сиддхартагийн эцэг шуддодана гаутама бол гималайн нурууны өмнөд тал ганга мөрний бэлчирээс хойхно оршдог рохиннолын эрэг дээрхи капилавасту нийслэлтэй шакья овгийн хаан хүн байжээ. Хаан гэрлэснээсээ хойш удам угсаагаа залга мжлуулах нуган үр 20 гаруй жил хүлээсний эцэст сая мэө 563 оны 4.8 нд хүү сиддахарта (хүсэл биелэхүй ) төржээ. Түүний ээж маяа хүүхдээ төрүүлэхээр өөрийн төрсөн гэрлүүгээ явж байхдаа капилавасту хотын ойролцоо лүмбини цэцэрлэгт төржээ. Гэвч түүний ээж нь долоо хоногийн дараа мөнх бусыг үзүүлжээ. Асита хэмээх даяанч хүүг ордондоо үлдвэлаугаа их хаан болно харин харин ордноо орхиж даян хийж үнэнийг ухаарвал энэ ертөнцийг аврах заяатай бурхан болно гэжээ. Шуддона хүүгээ хаан болгоход бүх анхаарлаа хандуулж 7 настайгаас нь хаадн эзэмших ёстой мэдлэгийг эзэмшүүлж 19 нас хүрмэгц нь девадаха харшид амьдрагч супрабудда хааны охин яшодхару гүнжийг эхнэр болгон амч өгчээ. Тэд өрийн гэсэн орд харштай болж рахула хэмээх хүүтэй болсон байна. Гэвч сиддхарта үрчлон ертөнцийн мөн чанар түүнийг ухаарах арга замын тухай олохоор 29 насандаа эхнэр хүүхдээ ордноо орхин даяанчлахаар явжээ. Тэрээр ойн агш нараас ном сонсон боловч ёэтгэлд нь хүрээгүй учраас тарчилган даяан хийх замаар үнэнд хүрэхийг оролдсон боловч үхлээс өөр юу нд ч хүрэхгүйг ухаарч сужата хэмээх бүсгүйн гараас сүүтэй будаа авч хүртээд ядарч сульдсан биеэ анагааж эхэлсэн байна. Удаан хугацаагаар ганцаараа бясалгал хийсны эцэст 35 насан дээрээ 12-8 өдөр өглөө үүр цайхын алдад бодь модны дэргэд сэтгэл нь ариусч ухаан нь гэгээрэн үнэнийг олсон гэдэг. Энэ үеэс эхлэн түүнийг будда буюу гэгээрсэн хэмээн нэрлэх болжээ. Будда 45 жилийн турш сургааль номлолоо айлдсаар 80 насандаа ражагрихээс шравасти орох замдаа Вайсалд(мэө 483 ) нирваан дүр барьжээ. Түүний хайртай шавь Анандынх нь заавраар биеийг нь галд өргөж чандрыг нь найман улс хуваан авч нандигнан хадгалах болсон ба тэдгээрийг хадгалахад зориулж бурхны арван сүм байгуулсан гэдэг. Буддаг нирваан дүр барьсны дараа ражагрих хотноо мэө 477 онд шавь нар нь хуран чуулж будда багшид зориулж цэцэрлэг байгуулсныг буддистуудын анхдугаар чуулган хэмээн судлаачид үздэг байна. Харин 2 дахь чуулган нэгдхээсээ зуугад жиийн хойно мэө 380 д үед Вайшальи хотод болсон байна.